Case ID: 1155901
Sentence 7: İş üzrə şahid qismində dindirilmiş Şahid4 ifadə verərək göstərmişdir ki, 16 oktyabr 2019-cu il tarixdə saat 3 radələrində Bakı şəhəri, Qaradağ rayonu, Lökbatan qəsəbəsində yerləşən 10-cu Polis bölməsinin yanından keçərkən bir nəfər polis əməkdaşı ona yaxınlaşıb özünü təqdim edərək Qaradağ rayon Polis İdarəsinin 10-cu PB-nin əməkdaşı olduğunu bildirmiş, tərəflərindən şübhəli şəxs qismində saxlanılmış bir nəfərin üzərində yoxlama aparılarkən həmin yoxlamada iştirak etməsini xahiş etmiş, o, polis əməkdaşına etiraz etməmiş, birlikdə 10-cu polis bölməsinin inzibati binasına gəlmiş, həmin vaxt bölməyə baxışda iştirak etmək üçün daha bir nəfər Qasım adlı şəxs hal şahidi qismində dəvət edilmiş, orada ona hal şahidinin hüquqları izah olunmuş, daha sonra polis əməkdaşı şəxsiyyəti ona sonradan məlum olan Təqsirləndirilən şəxs üzərində yoxlama aparmağa başlamış, yoxlama başlamazdan əvvəl polis əməkdaşı Təqsirləndirilən şəxs ilə sorğusual aparıb üzərində qanunla qadağan olunmuş əşyalar, narkotik vasitələr və ya digər qadağan olunmuş maddələrin olub-olmamasını soruşmuşlar, həmin vaxt Təqsirləndirilən şəxs əynində olan göy rəngli cins şalvarın arxa sol cibindən qara rəngli içərisində 1 ədəd üzərində “Mother Land” yazısı olan kibrit qutusunu, 2 ədəd şəffaf rəngli sellofan, 1 ədəd qəhvəyi rəngli həb, 1 ədəd ağ rəngli kağız, 1 ədəd qara rəngli dəri pul qabını təqdim etmiş, göy rəngli şalvarın sağ cibindən üzərində “Winchester” yazısı olan içərisində 5 ədəd siqaret və 1 ədəd bükülmüş gümüşü kağız aşkar olunmuş, baxış zamanı 1 ədəd qara rəngli dəri pul qabının içərisindən 1 ədəd kibrit qutusun içərisində spesifik iyə malik qurudulmuş ot, şəffaf sellofanın içərisində spesifik iyə malik qəhvəyi rəngli kimyəvi maddə, şəffaf rəngli sellofan içərisində spesifik iyə malik ağ rəngli kimyəvi maddə, konfet kağızının içərisində spesifik iyə malik qəhvəyi rəngli maddə, ağ rəngli kağızın içərisində spesifik iyə malik qəhvəyi rəngli maddə olduğu müəyyən olunmuş, Təqsirləndirilən şəxs ilə aparılmış şifahi sorğu-sual zamanı sonuncu həmin maddələrin narkotik vasitə olduğunu bildirmiş, daha sonra onun üzərində ətraflı yoxlama aparılmış, lakin qanunla qadağan olunmuş başqa heç bir şey aşkar edilməmiş, polis əməkdaşları tərəfindən Təqsirləndirilən şəxs ilə şifahi sorğu-sual aparılarkən sonuncu həmin maddələrin heroin, metadon, qurudulmuş marixuana və metamfetamin olduğunu bildirmiş, həmçinin qeyd edilən maddələri Lökbatan qəsəbəsində “on minlik” adlanan ərazidə “əmi” ləqəbi ilə tanınan “Rasim” adlı şəxsdən aldığını demiş, daha sonra aşkar olunmuş maddələr polis əməkdaşı tərəfindən zərfə qoyularaq üzəri möhürlənmiş, bununla bağlı protokol tərtib edilmiş və həmin protokol bütün iştirakçılar tərəfindən imzalanaraq təsdiq olunmuşdur.